Predkladacia    správa

 
 
	Materiál predkladá vedúci Úradu vlády SR ako iniciatívny. Uznesenie vlády Slovenskej republiky č. 852 z 25. októbra 2000 ku koncepcii vnútornej finančnej kontroly vo verejnej správe, ukladá vedúcemu Úradu vlády SR, ministrom, predsedom ostatných ústredných orgánov štátnej správy SR, prednostom krajských úradov v bode B. 5 - o výsledkoch vnútornej finančnej kontroly vrátane vnútorného auditu predkladať správu Ministerstvu financií SR, každoročne do 31. januára počnúc rokom 2002.
Úlohu navrhujeme zrušiť z toho dôvodu, že vypracovanie ročnej správy o výsledkoch finančných kontrol a jej zaslanie Ministerstvu financií SR do konca februára za predchádzajúci kalendárny rok vyplýva priamo zo zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov.
	Materiál bol predložený na medzirezortné pripomienkové konanie, z ktorého vzišla požiadavka (MK SR, MZ SR) na zrušenie úlohy nielen pre vedúceho Úradu vlády SR, ale aj pre ministrov a predsedov ostatných ústredných orgánov štátnej správy SR. Následne Ministerstvo financií SR ako vecne príslušné, vzhľadom na nesúlad a duplicitu termínov odporučilo  zrušenie uvedenej úlohy všetkým, ktorým túto úlohu vláda SR ešte nezrušila. V tomto zmysle bol návrh uznesenia upravený. Materiál sa predkladá bez rozporov.
	Materiál nemá finančný, ekonomický, environmentálny vplyv na spoločnosť, ani vplyv na zamestnanosť obyvateľstva.